
REFERAT
Privind reorganizarea structurală a activităților de asistență socială în  cadrul  
Directiei de Asistenta Sociala a municipiului Timisoara si 
  aprobarea Organigramei si a Statului de Functii pentru aceasta




Autoritățile administratiei publice locale au obligatia de a organiza si de a acorda servicii sociale, precum si de a planifica dezvoltarea acestora, numai in functie de nevoile identificate ale persoanelor din comunitate, de prioritatile asumate, de resursele disponibile si cu respectarea celui mai eficient raport cost/beneficiu. Având în vedere aceste criterii, se înființează o structură  nouă cu personalitate juridică- Direcția de Asistență Socială a municipiului Timișoara, în subordinea Consiliului Local al Municipiului Timișoara și sub coordonarea viceprimarului de resort.

Serviciile publice oferite de Directia de Asistenta Sociala a municipiului Timisoara prin noua structură organizatorică, anexa nr.1 la prezentul referat, vor răspunde următoarelor obiective:  
a) respectarea drepturilor beneficiarilor de servicii sociale;
b) asigurarea, menţinerea şi îmbunătăţirea permanentă a calităţii serviciilor sociale;
c) promovarea celor mai bune practici, a performanţei, precum şi a concurenţei dintre furnizori;
d) facilitarea accesului beneficiarilor la servicii sociale de calitate;
e) asigurarea tratamentului egal şi nediscriminatoriu al beneficiarilor;
f) asigurarea gestionării eficiente a fondurilor publice, precum şi a resurselor umane şi materiale;
g) respectarea principiului transparenţei privind calitatea serviciilor sociale.
h) echitate și coerență - oportunităţi egale şi remuneraţie egală pentru muncă de valoare egală
i) egalitatea de tratament faţă de salariaţi.

Reorganizarea structurală a serviciilor și activităților de asistență socială se face pe centre de servicii, astfel:
· Centrul de Zi pentru Copii in Situatie de Risc ,,Sf Nicolae, 1 + 11  posturi contractuale;
· Centrul de Recuperare pentru Copii cu Dizabilitati “Podul Lung” cu 1 + 22 posturi contractuale;
· Centrul Comunitar pentru Persoane cu Handicap, cu 1 + 20 posturi contractuale;
· Centrul de  Asistenta si Recuperare  pentru Persoane aflate  in Dificultate cu 1 + 14 posturi contractual e;
· Centrul de Zi  pentru Batrani ,,Constantin si Elena”, cu 1 + 21 posturi contractuale;
· Centrul de Socializare si Petrece a Timpului Liber - Clubul Pensionarilor ,cu 1 + 3 posturi contractual e; 
· Caminul pentru Persoane Varstnice ” Inocentiu M. Klein”, cu 1 + 37 posturi contractuale;
· Centrul pentru Personae fara Adapost ,,Sf.Francisc”, cu 1 + 38 posturi  contractuale;
· Centrul de Incluziune Sociala cu 10 posturi contractuale;
· Centrul de Primire în Regim de Urgență cu 1+5 posturi contractuale;
Se infiinteaza Compartimentul Monitorizare Centre de Asistență Socială cu 12 posturi functii publice, Serviciul Strategii- Programe  (1+8 posturi functii publice) ce va avea in subordine Compartimentul Relatia cu Societatea Civila (5 posturi contractuale) și Compartiment Mediere Sociala (4 posturi contractuale), Serviciul Beneficii Sociale cu 1+15 posturi functii publice .

	Activitatile privind gestiunea resurselor umane, financiar-contabilitate, buget, audit, control, achizitii publice, consiliere juridică se vor  asigura întru tot unitar prin următoarele  compartimente:
· Compartiment Juridic – 4 posturi functii publice
· Compartiment Audit Intern – 4 posturi functii publice
· Compartiment Control Intern Managerial -3 posturi functii publice
· Compartiment Consiliere Cetateni – 5 posturi (2 functii publice si 3 personal contractual)
· Biroul Resurse Umane -1+6 posturi functii publice
· Compartiment Sănătate și Securitate in Muncă (1 post – functie publica)
· Serviciul Contabilitate, Buget, Finante -1+9+1 posturi (1+9 functii publice și 1 personal contractual)
· Serviciul Achizitii Publice -1+8 posturi- functii publice
· Serviciul Administrativ -1+23 posturi personal contractual.

Direcția de Asistență Socială a municipiului Timișoara va fi coordonată de un director general și de un director general adjunct-funcționari publici de conducere, prin prisma atribuțiilor exercitate.

În conformitate cu prevederile Art.41 si Art.113 din Legea asistentei sociale nr.292/2011, serviciile sociale acordate si administrate de catre autoritatile administratiei publice locale se infiinteaza prin hotararea Consiliului Local si pot fi organizate ca structura cu sau fara personalitate juridica, organizate in subordinea Consiliilor Locale ale municipiilor la nivel de directie, coroborate cu prevederile Legii administratiei publice locale nr.215/2001 art.61 alin.5, art.63 alin.(1) lit.d), alin.(5) lit.a) .

In conformitate cu prevederile Art.4 din Anexa 2 la HG nr.1007/2005, structura organizatorica, numarul de posturi din categoriile de personal ale institutiilor publice de asistenta sociala se aproba de catre autoritatea administratiei publice locale care asigură administrarea si finantarea acestora.

    	Potrivit art.125 din Legea nr.292/2011, personalul angajat în cadrul serviciilor sociale, precum şi cel din cadrul serviciilor publice de asistenţă socială este personal contractual. Prin excepţie,  persoanele cu funcţie de conducere din cadrul serviciilor publice de asistenţă socială, precum şi personalul cu atribuţii în realizarea şi elaborarea strategiilor şi planurilor anuale de acţiune, în colectarea şi administrarea bazelor de date, în contractarea serviciilor sociale, administrarea resurselor umane şi a activităţilor economico-financiare şi de consiliere juridică pot fi încadraţi ca funcţionari publici în condiţiile <LLNK 11999   188 11 211   0 18>Legii nr. 188/1999 privind Statutul funcţionarilor publici, republicată, cu modificările şi completările ulterioare.

Odată cu înființarea Direcției de Asistență Socială a municipiului Timișoara se  desființează următoarele instituții publice cu personalitate juridică din domeniul social de subordonare locală:
· Directia de Asistenta Sociala Comunitara Timisoara 
· Serviciul pentru Protectia Copilului si Familiei Timisoara
· Serviciul pentru Protectia Personelor cu Handicap Timisoara
· Centrul Social de Urgenta pentru Persoane fara Adapost cu Cantina Sociala Timisoara
· Caminul pentru Persoane Varstnice Timisoara
Patrimoniul si personalul din cadrul acestor structuri vor fi preluate de Directia de Asistenta Sociala a municipiului Timisoara  in conditiile legii. Funcționarilor publici din cadrul Direcției de Asistență Socială Comunitara Timisoara și Serviciului pentru Protectia Copilului si Familiei Timisoara li se vor aplica prevederile art.99 din Legea nr.188/1999 privind statutul functionarilor publici.

	Față de cele de mai sus, în conformitate cu atribuțiile conferite de  Legea administratiei publice locale nr.215/2001 art.61 alin.5, art.63 alin.(1) lit.d), alin.(5) lit.a) , propun infiintarea  Directiei de Asistenta Sociala a municipiului Timisoara- serviciu public cu persoalitate juridică în subordinea Consiliului Local al municipiului Timișoara și aprobarea Organigramei si a Statului de Functii  conform anexelor nr.1,2- părți integrante din prezentul referat.

In termen de 60 de zile de la adoptarea Hotararii Consiliului Local privind reorganizarea Directiei de Asistenta Sociala a Municipiului Timisoara se va aproba Regulamentul de Organizare si Functionare a Directia de Asistenta Sociala a Municipiului Timisoara.

Avizat juridic,		                                            Sef Serviciu Resurse Umane,
Gabriela Iova 						Rodica Aurelian	

